বিহারের ভোটার তালিকা সংশোধন নিয়ে কী নির্দেশ দিল সুপ্রিম কোর্ট?

ওয়েব ডেস্ক: বিহারের (Bihar) ভোটার তালিকা (Voter List) সংশোধন নিয়ে বেশ কয়েক দফা নির্দেশ দিল সুপ্রিম কোর্ট (Supreme Court)। রাজনৈতিক দলগুলোর নিযুক্ত বুথ-স্তরের এজেন্টরা এখন পর্যন্ত খসড়া তালিকা থেকে অন্তর্ভুক্তির জন্য ২৫টি এবং বাদ দেওয়ার জন্য ১০৩টি দাবি জমা দিয়েছেন। খসড়া ভোটার তালিকা ১ অগাস্ট প্রকাশ করা হয়েছিল এবং ব্যক্তি ও রাজনৈতিক দলগুলির দাবি ও আপত্তি দাখিলের সময়সীমা ১ সেপ্টেম্বর পর্যন্ত খোলা ছিল। এর মধ্যে শীর্ষ আদালত যে নির্দেশগুলো দিল তা হল—

১) ১ সেপ্টেম্বরের পরে দাবি/আপত্তি বা সংশোধন দাখিল করা নিষিদ্ধ নয়।

২) দাবি/আপত্তি/সংশোধন সময়সীমার পরেও অর্থাৎ ১ সেপ্টেম্বরের পরে জমা দেওয়া যেতে পারে এবং তালিকা চূড়ান্ত হওয়ার পরেও তা বিবেচনা করা হবে।

৩) মনোনয়নের শেষ তারিখ পর্যন্ত প্রক্রিয়া চলবে এবং সমস্ত অন্তর্ভুক্তি/বর্জন চূড়ান্ত তালিকায় অন্তর্ভুক্ত করা হবে।

আরও পড়ুন: নতুন ইনিংস খেলতে নামছেন আজহারউদ্দিন!

৪) দাবি/আপত্তি/সংশোধন দাখিল করা অব্যাহত রাখতে হবে।

৫) ইতিমধ্যে, রাজনৈতিক দল/আবেদনকারীরা হলফনামা জমা দিতে পারেন।

৬) বিহারের লিগালেট সার্ভিস এর চেয়ারম্যানকে আগামিকাল দুপুরের মধ্যে সমস্ত জেলা এলএসএ-কে নির্দেশ জারি করুন, যাতে তারা নাম এবং মোবাইল নম্বর সহ স্বেচ্ছাসেবকদের নিয়োগ করে।

৭) তারা অনলাইনে দাবি/আপত্তি/সংশোধন জমা দেওয়ার ক্ষেত্রে ভোটার/রাজনৈতিক দলগুলিকে সহায়তা করবে।

৮) এরপর প্রতিটি স্বেচ্ছাসেবক জেলা ও দায়রা জজ (ডিএসএলএ-এর চেয়ারম্যান) এর কাছে একটি গোপনীয় প্রতিবেদন জমা দেবেন।

৯) স্বেচ্ছাসেবকদের কাছ থেকে সংগৃহীত তথ্য রাজ্য এলএসএ-এর স্তরে সংগ্রহ করা যেতে পারে।