ভোটার তালিকায় বিএলওদের ‘ইচ্ছাকৃত ভুল’ নিয়ে সতর্ক করল কমিশন

কলকাতা: ভোটার তালিকায় (Voter List) বিএলওদের (BLO) ‘ইচ্ছাকৃত ভুল’ নিয়ে সতর্ক করল নির্বাচন কমিশন (Election Commission)। ভোটার তালিকা স্বচ্ছ্ব ও অবৈধ ভোটার মুক্ত করার জন্য এসআইআর। একাধিক ক্ষেত্রে সেই স্বচ্ছ্বতাই প্রশ্নের মুখে। প্রশ্নের মুখে বিএলও-দের ভূমিকা। এবার বিএলও-দের সতর্ক করল নির্বাচন কমিশন। রাজ্যের মুখ্য নির্বাচনী আধিকারিকের দফতর থেকে একটি মুখবদ্ধ খামে বিএলওদের লেখা চিঠিতে স্পষ্ট ভাষায় বলে দেওয়া হল, ১১ ডিসেম্বরের মধ্যে মৃত, অনুপস্থিত বা ভুয়ো ভোটারদের নাম বাদ দিতে ফর্মগুলি পুঙ্খানুপুঙ্খভাবে পুনরায় যাচাই করতে হবে বলে জানান তিনি।কোনওরকম ‘ইচ্ছাকৃত ভুল’ ধরা পড়লেই চরম আইনি পদক্ষেপ করা হবে।

রাজ্যে চলছে এসআইআরের কাজ। কমিশন ভুয়ো ভোটার চিহ্নিত করতে সক্রিয়। কমিশন জানিয়েছে, ভুয়ো ভোটার ধরতে বৃহস্পতিবার থেকেই ইআরও-দের কাজ করতে হবে। ইআরও (ইলেক্টোরাল রেজিস্ট্রেশন অফিসার)-দের নতুন সফ্‌টঅয়্যারও দিয়েছে কমিশন। ডেমোগ্রাফিক সিমিলার এন্ট্রিজ (ডিসিএ) নামে সফ্‌টঅয়্যারটি বৃহস্পতিবার থেকেই চালু করা হয়েছে। কমিশন সূত্রে খবর, কোনও ভোটার একের বেশি এনুমারেশন ফর্ম জমা দিলে এই প্রযুক্তি সেই তথ্য চিহ্নিত করতে পারবে। বৃহস্পতিবার থেকে ইআরও-রা এই প্রযুক্তি ব্যবহার করবেন। এর পরে ভুয়ো ভোটার ধরতে ডিইও, সিইও এবং কমিশন এই প্রযুক্তি ব্যবহার করবে।

আরও পড়ুন: ফের উত্তেজনা বিবাদী বাগে, তৃণমূলপন্থী BLO–দের বিক্ষোভে অস্থির CEO দফতর

অন্যদিকে কমিশন সূত্রে জানা গিয়েছিল রাজ্যে ২২০৮টি এমন বুথ রয়েছে যেখানে ১০০ শতাংশ এনুমারেশন ফর্ম ফেরত এসেছে। ‘আনকালেক্টেবল ফর্মের সংখ্যা শূন্য। যার অর্থ, ওই বুথগুলিতে এক বছরে কোনও ভোটার মারা যাননি বা নিখোঁজ হননি বা বাইরে চলে যাননি। ওই সংখ্যাটা প্রকাশ্যে আসার পর গোটা SIR প্রক্রিয়া নিয়েই প্রশ্ন উঠছিল। বিরোধীদের অভিযোগ, এটা বিশ্বাসযোগ্য নয়। প্রশাসনকে কাজে লাগিয়ে বিএলওদের উপর চাপ তৈরি করে ভুয়ো, মৃত ভোটারদের নাম তালিকায় রাখতে বাধ্য করছে তৃণমূলের হয়ে কাজ করা আইপ্যাক।এরপরই বিএলও-দের উপর চাপ সৃষ্টি করে কমিশন। এই বুথগুলির রিপোর্ট ফের খতিয়ে দেখতে বলা হয়। কমিশন রিপোর্ট চাওয়ার পর ওই ধরনের বুথের সংখ্যা কমে নেমে এসেছে সাতে। এতেই স্পষ্ট, বিএলও স্তরে কোথাও একটা ভুল হয়েছিল। সেই বুথ ইচ্ছাকৃত বা অনিচ্ছাকৃত দুই-ই হতে পারে।এই পরিস্থিতিতে বিএলও-দের ইচ্ছাকৃত কোনওরকম ‘ভুল’ করা নিয়ে সতর্ক করে দিল নির্বাচন কমিশন। অনিচ্ছাকৃতভাবে বা অন্য কোনওভাবে কোনো ভুল করা চলবে না।ইচ্ছাকৃত কোনও ভুল দেখা গেলে নির্বাচন কমিশন আইনানুগ ব্যবস্থা নেবে।” কমিশনের সাফ কথা, বিএলও-দের সুনিশ্চিত করতে হবে যে সমস্ত মৃত, অনুপস্থিত, স্থানান্তরিত, ডুপ্লিকেট ভোটারের নাম যেন বাদ দেওয়া হয়। কমিশনের SIR-এর কাজের মূল উদ্দেশ্য হল কোনো যোগ্য ভোটার যেন বাদ না যায়।

অন্য খবর দেখুন