SIR নজরদারিতে বৈঠকে বিশেষ পর্যবেক্ষক সুব্রত গুপ্ত

ওয়েবডেস্ক- নির্বাচন কমিশন (Election Commission) চাইছে রাজ্যে ১০০ শতাংশ নির্ভুল ভোটার তালিকা (Voter List)। এই ভোটার তালিকাকে নির্ভর করেই হবে আগামী ২০২৬ বিধানসভা নির্বাচন (2026 Bengal Election)। ভোটার তালিকাকে ভুয়ো ভোটার মুক্ত করতে এবার জেলাভিত্তিক পর্যবেক্ষক নিয়োগ করেছে নির্বাচন কমিশন। নিয়োগ করা হয়েছে একজন বিশেষ পর্যবেক্ষক।

এই পর্যবেক্ষকদের নিয়ে বৈঠক থেকে রাজ্যের ভোটার তালিকাকে নির্ভুল করতে বেশ কিছু প্রয়োজনীয় পদক্ষেপ নেওয়া হবে বলে কমিশন সূত্রে খবর। রাজ্যে SIR র নজরদারিতে নিযুক্ত পর্যবেক্ষকদের সঙ্গে বিশেষ বৈঠকে রাজ্যের মুখ্য নির্বাচনী আধিকারিক। অবসরপ্রাপ্ত আইএএস আধিকারিক বিশেষ পর্যবেক্ষক সুব্রত গুপ্তসহ (Subrata Gupta) ১২ জন পর্যবেক্ষককে নিয়ে বৈঠক।

আরও পড়ুন- SIR বিতর্কে রাজ্যেকে চ্যালেঞ্জ, সুব্রত গুপ্তকে বিশেষ রোল অবজার্ভার নিয়োগ কমিশনের

উল্লেখ্য, এসআইআর নিয়ে রাজ্য-রাজনীতি জুড়ে চাপানউতোর অব্যাহত। ভোটার তালিকা নির্ভুল করতে ১২ জন পর্যবেক্ষক নিয়োগ করেছে কমিশন। যাদের কাঁধে দুই বর্ধমান, বীরভূম, মুর্শিদাবাদ, মালদহ, দুই ২৪ পরগনা, কলকাতা উত্তর এবং দক্ষিণ-সহ বেশ কয়েকটি জেলার দায়িত্ব রয়েছে। এই ১২ জন আধিকারিক তাদের নিজের অংশের SIR প্রক্রিয়া খতিয়ে দেখবেন। এর পর দিল্লিতে আসা বিশেষ পর্যবেক্ষকদের সেই রিপোর্ট পাঠাবেন তারা।

এ পর্যন্ত রাজ্যে মোট ২৭ লক্ষ ৭১ হাজার ভোটারের নাম বাদ গেছে, মৃত প্রায় ১৫ লক্ষ, নিখোঁজ ২.৬১ লক্ষ, স্থানান্তরিত ৮.৮৮ লক্ষ এবং ডুপ্লিকেট ভোটার ৫৮,১৬৪। ভোটার তালিকার ডিজিটাইজেশনেও পশ্চিমবঙ্গ শীর্ষে, সম্পন্ন হয়েছে ৮৭.৯১% কাজ, যা ৬ কোটি ৭৩ লক্ষের বেশি তথ্য। খসড়া তালিকা প্রকাশের পর মৃত, স্থানান্তরিত, নিখোঁজ ও ডুপ্লিকেট ভোটারের পৃথক তালিকাও প্রকাশ করা হবে বলে জানানো হয়েছে।

দেখুন আরও খবর-